
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 837 

29 Νοεμβρίου 2000 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Τροποποίηση σχεδίου πόλης στα Ο.Τ. 199 και 199Α 

του Δήμου Ν. Ιωνίας, επί της οδού θυατείρων. 1 

Κατάργηση παλαιού αχρηστευμένου τμήματος της 
υπ’ αρ. 40 επαρχιακής οδού (Ληξούρι - Σουλλάροι - 
Μαντζαβινάτα - Χαυριάτα - Χαυδάτα - Μαντουκάτα 
- Μονοπωλάτα-Αγ. Θέκλη - Βιλατώριαχλμ. 23+925 
υπ’ αρ. 39 επαρχιακής οδού) στη θέση Άγιος Αντώ¬ 
νιος του Δημοτικού Διαμερίσματος Σουλλάρων Δή¬ 


μου Παλικής. 2 

Κήρυξη αναδασωτέας έκτασης 24 στρεμμάτων, στη 
θέση «Σούρλα»Δ.Δ. ΜεταξάΔήμου Σερβίων Ν. Κο¬ 
ζάνης . 3 


ΑΠΟΦΑΣΕΙ Σ 

Αριθ. 1834 (1) 


Τροποποίηση σχεδίου πόλης στα Ο.Τ. 199 και 199Ατου 
Δήμου Ν. Ιωνίας, επί της οδού Θυατείρων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 
Έχοντας υπόψη: 

1. Τις διατάξεις του άρθρου 3 και 7 του Ν.Δ. της 
17.7.1923 (ΦΕΚ228Α) «Περί σχεδίων πόλεων κ.λπ.», όπως 
τροποποιήθηκε μεταγενέστερα. 


2. Τις διατάξεις του άρθρου 29 του Ν. 2831/2000 (ΦΕΚ 
140/Α)»Περί τροποποίησης του Γ.Ο.Κ. (Ν. 1577/85) και 
άλλων διατάξεων». 

3. Τις διατάξεις του άρθρου 7 παρ. 2 του Ν. 2839/2000 
(ΦΕΚ 196 Α). 

4. Την απόφαση 75/2000 του Δημοτικού Συμβουλίου Ν. 
Ιωνίας. 

5. Τη Γνωμοδότηση 91/31.10.2000 του Περιφερειακού 
Συμβουλίου Χωροταξίας Οικισμού και Περιβάλλοντος 
της ΔΙΠΕΧΩ Θεσσαλίας. 

6. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
Κρατικού Προϋπολογισμού και του οικείου Δήμου, απο¬ 
φασίζουμε: 

Την έγκριση τροποποίησης του ρυμοτομικού σχεδίου 
Βόλου, στα Ο.Τ. 199 και 199 Ατού Δήμου Ν. Ιωνίας με 
μετατόπιση της οδού Θυατείρων στη θέση όπου υπάρχει 
ήδη διαμορφωμένη και ασφαλτοστρωμένη οδός και απει¬ 
κονίζεται στο τοπογραφικό διάγραμμα κλ. 1:500 που συ¬ 
νοδεύει την απόφαση αυτή. 

Η ισχύς της παρούσας απόφασης, αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Λάρισα, 2 Νοεμβρίου 2000 

Ο Γενικός Γραμματέας 
ΙΩΑΝΝΗΣ ΚΑΡΑΤΖΙΩΤΗΣ 

Αριθ. 5838 (2) 

Κατάργηση παλαιού αχρηστευμένου τμήματος της υπ 
αρ. 40 επαρχιακής οδού (Ληξούρι - Σουλλάροι - Μα- 
ντζαβινάτα - Χαυριάτα - Χαυδάτα - Μαντουκάτα - Μο- 
νοπωλάτα - Αγ. Θέκλη - Βιλατώρια χλμ. 23+925 υπ' σρ. 
39 επαρχιακής οδού) στη θέση Αγιος Αντώνιοςτου Δη¬ 
μοτικού Διαμερίσματος Σουλλάρων Δήμου Πολικής. 

Ο ΝΟΜΑΡΧΗΣ ΚΕΦΑΛΛΗΝΙΑΣ 
Έχοντας υπόψη: 

1. Τις διατάξεις των παραγράφων 9, 10 κ.λπ. του άρ¬ 
θρου 23του από 25/28 Νοεμβρίου 1929 Π.Δ/τος «περί κω- 
δικοποιήσεως των περί κατασκευής και συντηρήσεως 
των δημοσίων οδών κειμένων διατάξεων». 

2. Τις διατάξεις του Α.Ν. 1956/30 περί συμπληρώσεως 
των περί κατασκευής και συντηρήσεως των δημοσίων 
οδών κειμένων διατάξεων. 

3. Την από 26,9.2000 αίτηση των Κων/νου, Ισαβέλλας 
και Μιχαήλ Λοβέρδου - Στελακάτου, για τον αποχαρακτη¬ 
ρισμό του υπ’ όψιντμήματος οδού. 

4. Την από 26-9 αίτηση των Στεφάνου, Σπυρίδωνος και 
Αντωνίου Βιτωράτου, για τον αποχαρακτηρισμό του υπό¬ 
ψη τμήματος οδού. 

5. Την από 26 . 9.2000 αίτηση του Γεωργίου Λυκούδη για 
τον αποχαρακτηρισμό του υπόψη τμήματος οδού. 

6. Την υπ’ αρ. 5087/3.10.2000 γνωμοδότηση της υπη¬ 
ρεσίας μας υπέρ της κατάργησης του παλαιού τμήματος 
επαρχιακής οδού, που αναφέρεται στο θέμα. 

7. Την υπ’ αρ. 5266/4.10.2000 εισήγηση της υπηρεσίας 
μας προς το Νομαρχιακό Συμβούλιο Δημοσίων Έργων 
υπέρ της κατάργησης του παλαιού τμήματος επαρχιακής 
οδού, που αναφέρεται στο θέμα. 

8. Τη σύμφωνη γνωμοδότηση του Νομαρχιακού Συμ¬ 
βουλίου Δημοσίων Έργων που διατυπώθηκε με το 18ο 
Πρακτικό - θέμα 8της 6.10.2000. 


9. Το υπ’ αρ. 4686/19,10.2000 έγγραφο της υπηρεσίας 
μας προς το Δήμο Πολικής με το οποίο ζητήθηκε σχετική 
δήλωση περί αποδοχής ή μη της κατάταξης του ανωτέρω 
τμήματος οδού στο δημοτικό οδικό δίκτυο. 

10. Την υπ’ αρ. 483/30.10.2000 απόφαση του Δημοτικού 
Συμβουλίου Πολικής υπέρ της κατάργησης του ανωτέρω 
τμήματος οδού λόγω μη χρησιμοποιήσεως αυτού. 

11. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού, ούτε εις βάρος του προϋπολογισμού του 
οικείου ΟΤΑ, αποφασίζουμε: 

Εγκρίνουμε την από 6.10.2000 (18ο Πρακτικό - θέμα 8) 
γνωμοδότηση του Νομαρχιακού Συμβουλίου Δημοσίων 
Έργων και καταργούμε τμήμα της υπ' αρ. (40) επαρχια¬ 
κής οδού (Ληξούρι - Σουλλάροι -Μαντζαβινάτα - Χαυριά- 
τα - Χαυδάτα - Μαντουκάτα - Μονοπωλάτα - Αγ. Θέκλη - 
Βιλατώρια-χλμ. 23+925 υπ’ αρ. 39 επαρχιακής οδού) στη 
θέση Άγιος Αντώνιος του Δημοτικού Διαμερίσματος 
Σουλλάρων Δήμου Πολικής, διότι έχει αχρηστευθεί και 
δεν χρησιμοποιείται πλέον, λόγω νέας χάραξης του οδι¬ 
κού δικτύου στο συγκεκριμένο τμήμα. 

Το τμήμα αυτό είναι συνολικού εμβαδού 1781,85 τετρ. 
μέτρων και φαίνεται στο από Σεπτέμβριο 2000 τοπογρα- 
φικό διάγραμμα της πολ. υπομηχανικού Καλογηροπού- 
λου Άννας, καθώς και στο απόσπασμα χάρτη κλίμακας 
1:5000 της Γ.Υ.Σ., τα οποία προσαρτώνται στην παρούσα 
απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αργοστόλι, 9 Νοεμβρίου 2000 
Ο Νομάρχης 
ΔΙΟΝ. ΓΕΩΡΓΑΤΟΣ 



εχν,Αουι. ληνούς στο τχεΟια,γοαμμα 

Τμήμα επαρχιακής οδού υπ’ αρ. 40 [Ληξούρι - 
Σουλλάροι - Μαντζαβινάτα κ.λ.π.| στη θέση Λγ. 
Αντώνιος τοτ» Δη μ. Διαμ. Σουλλάρων του Δήμου 
I Ιαλικής, που καταργείται λόγιο νέας βελτιωμένης 
χάραξης. 

ΤΕΧΝΙΚΟ ΓΡΑΦΕΙΟ 

Αριθ. 1333 (3) 

Κήρυξη αναδασωτέας έκτασης 24 στρεμμάτων στη θέση 
«Σούρλα»Δ.Δ. Μεταξά Δήμου Σερβίων Ν. Κοζάνης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις για Διοικητική Αποκέντρωση, 

2. Τις διατάξεις του άρθρου 117 παρ. 3 του Συντάγμα¬ 
τος. 

3. Τις διατάξεις του Ν. 998/79 «Περίπροστασίαςτωνδα¬ 
σών κ.τ.λ». 

4. Τις διαταγές του Υπ. Γεωργίας. 

5. Την αρ. 4691/10.10.2000 πρόταση του Δασαρχείου 
Κοζάνης περί κηρύξεως αναδασωτέας, της αναφερόμε- 
νης στο θέμα έκτασης. 

6 . Τις διατάξεις του Ν. 2503/30.5.97 «Διοίκηση, οργά¬ 
νωση, στελέχωσητης Περιφέρειας, Ρύθμιση θεμάτων για 
την Τοπική Αυτοδιοίκηση και άλλες διατάξεις». 

7. Την αρ. Α.Π. 3045/10.7.98 απόφαση Περιφέρειας 
Δυτ. Μακεδονίας για «Παροχή εξουσιοδότησης στο Γενι¬ 
κό Διευθυντή της Περιφέρειας», αποφασίζουμε: 


Κηρύσουμε αναδασωτέα, με σκοπό την προστασία για 
την επαναδημιουργία της δασικής βλάστησης που κατα¬ 
στράφηκε από πυρκαγιά που έγινε στις 26.8.2000 τη δη¬ 
μόσια δασική έκταση, εμβαδού είκοσι τεσσάρων στρεμ¬ 
μάτων (24) που βρίσκεται στη θέση «Σούρλα» Δ.Δ. Μετα¬ 
ξά Δήμου Σερβίων Νομού Κοζάνης, προσδιορίζεται από 
τα στοιχεία ΑΒ Γ ΔΕΖΗΘΙΚΛΜΝΞΟΠ ΡΣΤΑκαιέχει 
όρια: 

Ανατολικά: Με δημόσιες δασικές εκτάσεις, 

Δυτικά: Ρέμα, 

Βόρεια: Χορτολιβαδικέςεκτάσεις (παλαιοί αγροί), 

Νότια: Αγροτικός δρομός, 

όπως φαίνεται στο συνημμένο διάγραμμα που αποτελεί 
αναπόσπαστο μέρος της απόφασης αυτής, προβλέπεται 
η φυσική αναγέννηση της δασικής βλάστησης που κατα¬ 
στράφηκε. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Κοζάνη, 27 Οκτωβρίου 2000 

Με εντολή Γ ενικού Γ ραμματέα Περιφέρειας 
Ο Γενικός Διευθυντής 
ΧΡΗΣΤΟΣ ΝΑΤΟΣ 

